דוד עמית

דוד עמית (ו' בטבת תש"ח, 19 בדצמבר 1947 - י"א בניסן תשע"ג, 22 במרץ 2013) היה חוקר ארץ ישראל וארכאולוג ישראלי. נולד בישראל, בנם של משה ואלידע פרוינד. שירת בגדוד 50 של ה"נח"ל מוצנח" והשתתף במלחמת ששת הימים בקרבות סיני. במלחמת ההתשה שימש כסגן מפקד במוצב המזח שבקצה הדרומי של קו התעלה. במלחמת יום הכיפורים שימש מפקד מחלקה בדרגת סרן ונטל חלק בקרב העיר סואץ. לאחר שכל המפקדים הבכירים נפצעו נטל לידיו את הפיקוד על הכוח הנצור במשטרה שבעיר סואץ. על כך קיבל את עיטור המופת. במלחמת לבנון הראשונה שימש כסמג"ד במילואים. היה בן קיבוץ בארות יצחק, והגיע בסוף שנות ה-60 לכפר עציון, ובשנות ה-80 שימש מזכיר הקיבוץ. היה ממייסדי בית ספר שדה כפר עציון וניהל אותו בשנותיו הראשונות. ערך עשרות חפירות ארכאולוגיות וסקרים מטעם רשות העתיקות במדבר יהודה, ירושלים, הר חברון ושפלת לוד. בין השאר חפר יחד עם צבי אילן בדרום הר חברון וגילה שני בתי כנסת קדומים בחורבת ענים ובמעון. חפר כפר מימי הבית השני ליד מזור, מחצבה תת-קרקעית ובית מלאכה לכלי אבן מימי הבית השני מערת כלי האבן במדרון הר הצופים בירושלים, סמוך לבריכת ממילא בירושלים, ועוד. ד"ר עמית שימש מרצה לארכאולוגיה במכון שכטר למדעי היהדות. ערך קובצי מאמרים רבים בתחום ההיסטוריה והארכאולוגיה של ארץ ישראל. פרסם מאמרים בכתבי עת שונים ובהם קתדרה, אריאל ועת־מול. זמן קצר לפני מותו הוציא עם אשתו, חנה עמית, את הספר "רחוב בירושלים: מסע בזמן מתקופת המקרא ועד היום". בשנותיו האחרונות התגורר בירושלים. נפטר בשנת 2013 ונקבר בקיבוץ כפר עציון. בשנת 2014, יצא בהוצאת יד יצחק בן-צבי, ספר המקבץ מבחר רחב של מאמרים שפרסם עמית. אבן, דרך, חותם: אוסף מחקרים, הוצאת יד יצחק בן-צבי ובית ספר שדה כפר עציון, 2013 אמות מים קדומות בארץ ישראל - קובץ מאמרים (עם יזהר הירשפלד ויוסף פטריך), הוצאת יד יצחק בן-צבי, 1989 ימי בית חשמונאי - מקורות, סיכומים, פרשיות נבחרות וחומר עזר (עם ד"ר חנן אשל), הוצאת יד יצחק בן-צבי, 1995 מערות המפלט מתקופת מרד בר כוכבא (עם חנן אשל), אוניברסיטת תל אביב, 1998 חידושים בארכאולוגיה של ירושלים וסביבותיה - קובץ מחקרים (עם גיא ד' שטיבל, אורית פלג–ברקת), הוצאת רשות העתיקות, 2009 דגם ירושלים של בית שני במוזיאון ישראל, אריאל, עמ' 176, 1997 מנין קבלה הרודיון את מימיה?, באתר "סנונית" צבי אילן ודוד עמית, ‏חוותו של הקונסול פין בכפר פע'ור שבהרי-יהודה, קתדרה 32, יולי 1984, עמ' 181-175 "חידת יוטה", בתוך: "טבע וארץ" אדר-ניסן תשמ"א, מרץ 1991, חוברת ל"ג, בהוצאת החברה להגנת הטבע על מקור תוכניותיהם של בתי-הכנסת בדרום הר-יהודה, במקור מתוך: קתדרה יוני 1993 חוברת מספר 68, הוצאת יד בן צבי, ירושלים סמוע-אשתמוע, אתר בית ספר שדה כפר עציון דוד עמית, חיים בן-דוד, רוני עמיר, צבי אורי מעוז, ‏דיון: תיארוך בתי הכנסת העתיקים בגולן, קתדרה 124, תמוז תשס"ז, עמ' 64-5 מדיה וקבצים בנושא דוד עמית בוויקישיתוף רשימת הפרסומים של דוד עמית, בקטלוג הספרייה הלאומית רשימת המאמרים של דוד עמית באתר רמב"י עיטור המופת שהוענק לדוד עמית, באתר "בעוז רוחם" של אגף כוח האדם בצה"ל חגי הוברמן, נפטר הארכאולוג דוד עמית, אתר ערוץ 7, 23 במרץ 2013 עופר אדרת, אחרי מות - ארכיאולוג בריח ארץ ישראל ההיסטורית, באתר הארץ, 3 במאי 2013 איל רגב, ארכיאולוגיה יהודית של חיי יומיום, מקור ראשון, מוסף "שבת", 18 באוקטובר 2013, גיליון וירא תשע"ד - 845 ישראל הראל, מגבעת התחמושת למלכודת בסואץ, מעריב, 7 באוקטובר 1974, המשך דוד עמית (1947-2013), דף שער בספרייה הלאומית דוד עמית, יומן נעלם ממלחמת ההתשה, באתר הארץ, 24 בספטמבר 2012 דוד עמית, חשבתי שהחוברת תמתין לשלום, באתר הארץ, 25 ביולי 2006 יובל שחר, העמודים שמגלים את מקום השכינה, באתר הארץ, 3 בפברואר 2014